
EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER   3 


1.  FEBRUAR  1922 


71.  AARGANG 


NYE  VIDNESBYRD  OM  JESUS  KRISTUS. 

Af  Dr.  James  E.  Talmage  i  Salt  Lake  Tabernakel. 
(Fra  »Liahona«.) 


Der  er  mange  af  os,  som  har  en  altfor  bogstavelig  Opfattelse 
af  Julehilsenens  Betydning:  »Glædelig  Jul!«  Jeg  tror,  at  der 
lægges  for  stor  Vægt  paa  de  materielle  Festligheder  af  Jule- 
dag, og  at  vi  paa  denne  Dag  glemmer  Ho j tidens  dybere  Be- 
tydning. Da  nu  Dagen  er  overstaaet,  og  jeg  haaber,  at  den  har 
været  glædelig  for  Eder  alle  og  for  alle  de,  som  ikke  i  Dag  del- 
tager i  vor  Gudsdyrkelse,  kan  vi  lade  vore  Tanker  dvæle  ved, 
hvad  Julen  betyder,  og  for  at  vi  saa  meget  bedre  kan  gore 
dette,  lader  vi  ude  af  Betragtning  alle  Tvivlsspørgsmaal  om 
Dagens  Rigtighed,  hvorom  der  hersker  delte  Meninger. 

Det  er  rigtigt  at  helligholde  en  af  Aarets  Dage  til  Minde  om 
Frelserens  Fodsel,  og  jeg  skal  kun  nævne,  at  Herrens  Ord  til 
Profeten  Joseph  Smith  om  Tiden  for  Kristi  Fodsel:  6.  April, 
bliver  mere  og  mere  anerkendt,  dog  ikke  for  at  være  Herrens 
Ord  gennem  Joseph  Smith,  men  som  Resultatet  af  videnskabe- 

lige  Undersøgelser  og  Studier.  Menneskets  Natur  er  altid  vil- 
lig til  at  forkaste  eller  i  hvert  Fald  ikke  agte  paa  Aabenbarin- 
gens  direkte  Erklæringer,  men  antager  Resultaterne  af  sine 
Medmenneskers  Beregninger. 

DEN   FØRSTE  JUL  I  AMERIKA. 

Jeg  har  i  mine  Tanker  søgt  tilbage  til  den  forste  Jul  paa 
den  vestlige  Halvkugle,  men  jeg  vil  ikke  forsøge  paa  at  føje 
noget  til  de  mange  Kommentarer  angaaende  de  betydnings- 
fulde Tildragelser,  der  fandt  Sted  i  Bethlehem  paa  det  Tids- 
punkt, da  Jesus  blev  fodt,  heller  ikke  til  de  mindeværdige 
og  inspirerende  Hændelser  blandt  Faarehyrderne  paa  Mar- 
kerne i  Judæa,  eller  til  den  overordentlig  vigtige  Beretning  om 
de  vise  Mænds  Ankomst  for  at  soge  den  nyfødte  Konge,  hvis 
Stjerne  de  havde  set  i  Østen;  men  jeg  vil  henlede  Eders  Op- 
mærksomhed paa  nogle  af  de  Omstændigheder,  som  er  for- 
bunden med  den  forste  Jul  i  Vesten,  thi  det  var  en  stor  og  vig- 
tig Begivenhed. 

Som  Indledning  hertil  skal  jeg  henføre  til  Herrens  direkte 
Indblanding  i  visse  Mænds  og  Kvinders  Liv  og  Færd,  dengang 
han  førte  en  lille  Koloni  af  sine  Trofaste  ud  fra  Jerusalem, 
seks  Hundrede  Aar  for  Frelserens  Fødsel,  hvorledes  han 
bragte  dem  gennem  Arabiens  Ørken  til  Havets  Kyst,  lærte 
dem,  som  han  havde  lært  Noah,  at  bygge  et  Skib,  som  kunde 
bringe  dem  over  de  mægtige  Have  til  det  dengang  ukendte 
Fastland,  og  hvorledes  Herrens  Ord  kom  til  dem  gennem  Pro- 
feten Lehi  ved  Begyndelsen  af  deres  Rejse,  sigende  til  dem  i 
et  tydeligt  og  letfatteligt  Sprog,  at  seks  Hundrede  Aar  efter 
deres  Udgang  fra  Jerusalem  skulde  Messias,  Verdens  Forløser, 
blive  fodt. 

I  kender  Beretningen  om  denne  Kolonis  Nedsættelse  paa 
dette  Fastlands  Kyst,  hvorledes  to  Nationer  opstod  og  laa  i 
Strid  med  hinanden;  den  ene  af  disse  Nationer,  Nephiterne, 
var  et  agerdyrkende  og  civiliseret  Folk,  medens  den  anden, 
Lamaniterne,  forte  en  omflakkende  Tilværelse  og  levede  af 

Jagt  og  Plyndring.  Disse  sidste  forkastede  Profetiens  Ord  om 
Forløserens  Komme. 

I  disse  seks  Hundrede  Aar  havde  inspirerede  Profeter  Tid 
efter  anden  i  kraftige  Udtryk  forkyndt  Frelserens  fremtidige 
Komme  i  Kodet.  Hans  Navn  var  endog  blevet  aabenbaret  til 
dem,  ligeledes  hans  Moders  Navn,  Stedet  hvor  han  skulde 
virke,  hvad  Frugterne  af  hans  Arbejde  skulde  blive,  Forløbe  - 
ren,  hvis  Røst  skulde  hores  i  Ørkenen,  Kaldelsen  af  tolv 
Apostle  til  at  folge  ham,  Verdens  Fjendskab  mod  dem,  For- 
følgelserne, de  skulde  lide,  og  den  Dod,  som  skulde  ramme 
dem;  eftersom  Tiden  skred  frem,  blev  Folkene  mere  og  mere 
adskilte  og  opfyldte  af  Had  og  Bitterhed,  og  de  Vantro  for- 
fulgte de  Troende. 

SAMUELS  PROFETI. 

Faa  Aar  for  den  største  historiske  Begivenhed  i  Tidernes 
Midte  var  ogsaa  Nephiterne  for  en  stor  Del  bleven  forfaldne, 
de  havde  glemt  Gud  og  deres  Forfædre  og  overtraadte  Her- 
rens Befalinger,  som  var  givet  dem  gennem  hans  Profeters 
Mund.  Da  opstod  der  blandt  dem  en  Profet  ved  Navn  Samuel, 
en  Lamanit,  tilhorende  den  mørkhudede  Race,  som  Nephi- 
terne foragtede,  men  en  Mand  med  stor  Tro  og  gode  Gernin- 
ger; Herren,  som  ikke  kender  til  Personsanseelse,  udkaarede 
ham  til  at  bringe  et  advarende  Budskab  til  de  troløse  Nephi- 
ter,  og  vi  læser  herom  i  Helamans  Bog,  14.  Kapitel: 

»Og  det  skete,  at  Lamaniten  Samuel  profeterede  meget  mere, 
som  ikke  kan  skrives. 

Og  han  sagde  til  dem:  Se,  jeg  giver  Eder  et  Tegn;  fem  Aar 
skulle  hengaa,  og  da  kommer  Guds  Son  for  at  forløse  alle  de, 
som  tror  paa  hans  Navn. 

Og  dette  vil  jeg  give  Eder  til  et  Tegn  paa  hans  Tilkommeise. 
Der  skal  blive  et  stort  Lys  paa  Himmelen,  saa  at  der  Natten 
forend  han  kommer  ikke  skal  være  Morke,  og  det  skal  se  ud 
for  Menneskene,  som  om  det  var  Dag. 

Derfor  skal  der  blive  en  Dag  og  en  Nat  og  en  Dag,  som  om 

det  var  én  Dag  uden  Nat,  og  dette  skal  være  Eder  til  et  Tegn: 
thi  I  skulle  se  Solens  Opgang  og  ligeledes  dens  Nedgang;  der- 
for skulle  I  vide  med  Vished,  at  det  skal  være  to  Dage  og  en 
Nat;  alligevel  skal  Natten  ikke  blive  formørket;  og  saa  skal 
Natten  være  for  han  bliver  født. 

Og  se,  en  ny  Stjerne  skal  opstaa,  en  saadan,  som  I  aldrig 
tilforn  har  set;  og  dette  skal  ogsaa  være  Eder  et  Tegn. 

Og  se,  dette  er  ikke  alt;  der  skal  ske  mange  Tegn  og  Undere 
paa  Himlen. 

Og  det  skal  ske,  at  I  skulle  alle  blive  forbavsede  og  forundre 
Eder,  saa  at  I  skulle  falde  til  Jorden. 

Og  det  skal  ske,  at  hver,  som  tror  paa  Guds  Son,  skal  have 
det  evige  Liv. 

Og  se,  saaledes  har  Herren  befalet  mig  ved  sin  Engel,  at  jeg 
skulde  komme  og  forkynde  Eder  dette;  og  han  har  befalet  mig 
at  profetere  om  disse  Ting  for  Eder;  ja,  han  har  sagt  til  mig: 
Raab  til  dette  Folk  og  sig:  omvender  Eder  og  bereder  Herrens 
Vej.« 

Har  I  nogensinde  læst  en  mere  bestemt  Profeti?  Tiden  var 
fastsat,  om  fem  Aar  skulde  Tegnet  gives.  Den  værdige  Lama- 
nits Udtalelser  vakte  naturligvis  stor  Opmærksomhed.  Største- 
delen af  Folket  forkastede  hans  Budskab.  Mange  søgte,  at  tage 
hans  Liv,  men  hans  Gerning  var  endnu  ikke  fuldført,  hans 
Time  endnu  ikke  kommen,  og  uagtet  de  kastede  Sten  efter 
ham  med  deres  Slynger  og  søgte  at  dræbe  ham  med  Bue  og 
Pil,  saa  kunde  de  dog  ikke  gøre  ham  Skade.  Han  blev  over- 
givet til  deres  Ledere,  for  at  disse  skulde  tage  ham  i  Forvaring 
og  berøve  ham  Livet.  Da  han  havde  overbragt  sit  Budskab, 
hvoraf  det  anførte  kun  er  et  Udtog,  forlod  han  dem,  og  de 
horte  intet  mere  til  ham.  Folket  delte  sig  atter,  idet  nogle 
troede,  hvad  Profeten  Samuel  havde  sagt,  og  andre  forkastede 
hans  Profeti.  Han  havde  ogsaa  profeteret  om  de  Begivenheder, 
som  skulde  finde  Sted  ved  Herrens  Korsfæstelse. 

(Fortsættes.) 

TIENDE  OG  FASTEOFRING. 

Af  Præsident  Joseph  F.  Smith. 

(Oversat  af  Morten  A.  C.  Nicolaysen,  Salt  Lake  City.) 

(Fortsat  fra  Side  24.) 

Htm  gjorde  økonomisk  Fremgang,  fordi  hun  adlød  Guds 
Love.  Hun  havde  rigeligt  til  at  opholde  sin  Familje.  Vi  mang- 
lede aldrig  saa  meget  som  saa  mange  andre.  Hvorvel  vi  syntes, 
at  Nældegront  var  antagelig,  da  vi  forst  kom  til  Salt  Lake 
Dalen,  og  medens  vi  spiste  Tidselrodder,  »Sommerfugle- 
Liljer«  og  forskellige  lignende  Ting,  saa  var  vi  ikke  værre 
stillet  end  Tusinder  andre  og  endda  ikke  saa  fattige  som  saa 
mange,  thi  vi  var  aldrig,  saavidt  jeg  erindrer,  uden  et  Maaltid 
Korn,  Mælk  og  Smør.  Denne  Enke  havde  sit  Navn  i  Herrens 
Tiendebog.  Denne  Enke  var  berettiget  til  Herrens  Hus'  Pri- 
vilegier. Ingen  af  Evangeliets  Ordinancer  kunde  blive  hende 
nægtet,  thi  hun  var  lydig  mod  Guds  Ord,  og  hun  opfyldte  sine 
Pligter  som  et  Medlem  af  Kirken,  skont  en  af  Kirkens  officielle 
Bestillingsmænd  gjorde  Indvendinger  mod  hendes  Opfyldelse 
af  en  af  Guds  Befalinger. 

Hvad  jeg  her  har  sagt,  kan  maaske  synes  at  være  noget 
personlig.  Nogle  vil  maaske  anse  det  for  egoistisk.  Men  jeg 
taler  ikke  om  det  i  det  Lys.  Da  William  Thompson  sagde  til 
min  Moder,  at  hun  ikke  burde  betale  nogen  Tiende,  saa 
tænkte  jeg  ved  mig  selv,  at  han  var  en  af  de  bedste  Brødre  i 
Verden.  Jeg  troede  ethvert  af  hans  Ord.  Jeg  maatte  selv  ar- 
bejde, grave  og  slide  i  det.  Jeg  maatte  pløje  Jorden,  lægge 
Kartoflerne,  hyppe  og  opgrave  dem  og  andre  lignende  Pligter; 
og  at  jeg  derefter  skulde  fylde  et  stort  Vognlæs  af  de  bedste, 
vi  havde,  og  udelade  alle  de  daarlige  og  bringe  Læsset  til 
Tiendekontoret,  det  syntes  jeg  i  mine  barnlige  Tanker  var 
haardt,  særlig  da  jeg  saa  visse  andre  af  mine  tidlige  Barn- 
doms-Legekammerater gore  Rideture  og  fornøje  sig  paa  an- 
den Maade,  og  som  sjælden  gjorde  en  Dags  Gerning  i  deres 
Liv  og  alligevel  fik  deres  Føde  fra  Kirkens  »Krybbe«.  Hvor 

er  saa  disse  Drenge  i  Dag?  Er  de  kendt  i  Kirken?  Har  de  ud- 
mærket sig  ved  nogen  Ting  blandt  Guds  Folk?  Er  de  eller  var 
de  nogensinde  stærke  og  brave  i  Jesu  Kristi  Vidnesbyrd.  Be- 
sidder de  i  deres  Hjærter  et  klart  Vidnesbyrd  om  Sandheden? 
Er  de  flittige  Medlemmer  af  Kirken?  Nej,  det  har  de  som  Re- 
gel aldrig  været,  og  mange  af  dem  er  døde  eller  tabt  af  Syne. 
Som  godt  var,  blev  jeg  efter  faa  Aars  Erfaring  i  Verden 
omvendt  til  den  sande  Aand  i  Evangeliet,  og  jeg  lærte,  at  min 
Moder  havde  ret  i  sin  Handlemaade,  og  at  William  Thomp- 
son var  vildledt  af  en  løgnagtig  Aands  Indflydelse.  Han  for- 
nægtede senere  Troen,  forlod  Kirken,  forlod  Staten  og  tog  saa 
mange,  som  det  var  muligt,  af  sin  Familje  med  sig.  Jeg  on- 
sker  ikke,  at  nogen  skal  nægte  mig  Rettigheden  til  at  være 
talt  blandt  de,  som  har  Zions  Interesser  paa  Hjærte,  og  som 
ønsker  at  skænke  deres  Andel  til  Zions  Opbyggelse  og  Guds 
Værks  vedvarende  Fremgang  blandt  Nationerne.  Det  er  en 
Velsignelse,  som  jeg  glæder  mig  over,  o<g  jeg  har  ikke  i  Sinde, 
at  nogen  skal  skille  mig  ved  denne  Glæde. 

Jeg  prædiker  det,  som  jeg  tror  paa,  og  det,  som  jeg  véd,  er 
sandt,  og  jeg  véd,  at  hvis  Menneskene  vil  adlyde  Guds  Love, 
da  vil  Gud  ære  og  velsigne  dem.  Det  har  vist  sig  at  være 
Sandhed  i  hele  mit  Liv. 

Det  kunde  ske,  at  min  Moder  var.  i  Gæld  til  sine  Naboer; 
men  for  hun  betalte  sin  Gæld,  betalte  hun  sin  Tiende,  og  jeg 
takker  Gud,  at  hvad  Gæld  hun  end  havde,  saa  betalte  hun 
den  til  den  sidste  Skilling,  fordi  Herren  paa  Grund  af  hendes 
Trofasthed  og  Hjærtets  Villighed  velsignede  hende  med  til- 
strækkelige Midler  til  at  kunne  gøre  det,  og  i  hendes  ældre 
Aar  var  det  ikke  nødvendigt  for  hende  at  laane  af  sine  Na- 
boer, og  heller  ikke  var  det  nødvendigt  for  hende  at  henvende 
sig  til  Kirken  om  Hjælp;  men  i  Stedet  betalte  hun  Tusinder 
af  Dollars  i  Produktionsartikler  og  Penge  til  Herrens  For- 
raadshus,  skønt  hun  var  Enke  og  havde  en  Borneflok  at  op- 

holde.  Jeg  véd  dette.  Jeg  kan  bevidne  dette,  at  Herren  den 
Almægtige  velsignede  hende  baade  i  Markens  Afgroder  og  i 
Fæflokkene  og  Kvægbestanden.  De  blev  ikke  odelagt  af  Syg- 
dom og  Vinterkulde.  De  forøgedes.  De  lob  ikke  bort,  og  ingen 
Tyve  berøvede  hende.  Hun  havde  en  lille  Søn,  som  vogtede 
dem  meget  omhyggelig  under  hendes  Bestyrelse  og  Anvis- 
ning. Hendes  Opmærksomhed  var  overalt,  og  hendes  Ledelse 
gjorde  sig  gældende  i  alle  Ting,  overfor  sine  lejede  Farm- 
arbejdere saa  vel  som  overfor  sineBorn.  Og  jeg  er  et  Vidne  til 
—  og  her  sidder  et  andet  Vidne,  Patriark  John  Smith,  at  Gud, 
den  evige  Fader,  velsignede  hende  og  forøgede  hendes  Vel- 
stand medens  hun  levede,  og  hun  var  ikke  alene  i  Stand  til 
at  opholde  sig  og  sine  Born,  som  hun  stod  alene  tilbage  med  i 
Fattigdommens  og  Prøvelsens  Dage,  da  hun  sammen  med 
sine  Trosfæller  blev  drevet  ud  i  Ørkenen,  men  hun  var  i 
Stand  til  at  ernære  Snesevis  af  fattige  Medmennesker  og  des- 
uden betale  sin  Tiende.  Herren  lyksaliggjorde  hende  i  Sand- 
hed og  fremmede  hendes  Velstand. 

En  Nyder  burde  være  en  Yder.  Hvis  et  Medlem  af  Kirken 
kommer  til  en  Biskop*)  og  forlanger  Hjælp  paa  Grund  af 
Fattigdom  eller  uheldige  økonomiske  Omstændigheder,  saa 
burde  Biskoppen  forst  forhore,  om  Vedkommende  er  Tiende - 
yder.  Han  skulde  vide,  om  Vedkommendes  Navn  er  paa  Her- 
rens Tiendeoptegnelse,  og  hvis  dette  ikke  findes  i  Bogen,  da 
at  forhore,  øm  Vedkommende  har  været  efterladende  og  for- 
sommelig  med  Hensyn  til  Tiendelovens  Opfyldelse,  thi  i  saa 
Fald  har  Vedkommende  selvfølgelig  ikke  noget  Krav  paa  Bi- 
skoppens eller  rettere  Kirkens  Hjælp  og  heller  ikke  deres 
Born  har  noget  Krav;   dersom  Biskoppen  under  disse  Om- 

*)  En  Biskop  i  Jesu  Kristi  Kirke  af  S.  D.  H.  svarer  i  Tjenestepligt 
til  en  dansk  Sognepræst  i  Folkekirken.  En  Biskop  præsiderer 
over  et  »Ward«,  et  Beboelsesomraade  i  Lighed  med  et  dansk 
Sogn.  —  Vi  kan  ogsaa  rette  det  til,  at  en  Biskops  Tjenestepligt 
i  de  Sidste  Dages  Helliges  Missioner  svarer  til  en  Konference- 
præsidents Ansvar  overfor  Menigheden. 

stændigheder  alligevel  hjælper  ham,  saa  er  del  kun  af  Med- 
følelse. Det  er  ogsaa  Grunden  til,  at  Enken,  som  modtager 
Hjælp  fra  Kirken,  skulde  betale  sin  Tiende,  saa  at  hendes 
Navn  kan  være  paa  Kirkens  Optegnelser. 

Det  er  ikke  en  Lov,  som  angaaer  ét  Medlem  og  ikke  et 
andet.  Hvis  de  Rige  ikke  kan  modtage  Kirkens  Velsignelser, 
fordi  deres  Navne  ikke  er  paa  Tiendelisten,  da  skal  de  Fat- 
tige heller  ikke  modtage  deres  Velsignelser  og  Begavelser  i 
Herrens  Tempel,  hvis  deres  Navne  ikke  er  nedskrevet  i  Kir- 
kens historiske  Rekord  for  Medlemmernes  finansielle  Op- 
ofrelser. Saalænge  et  fattigt  Medlem  modtager  Understøttelse 
af  Folkets  Tiende,  da  skulde  det  selv  være  villig  til  at  opfylde 
Loven,  for  at  det  kan  være  berettiget  til  at  modtage  Hjælpen. 
Da  Tienden  er  en  vigtig  Bestanddel  af  Evangeliets  Opfyldelse, 
skulde  hvert  Medlem  vise,  at  det  vil  overholde  Loven,  saa  at 
det  ikke  skal  komme  til  at  staa  som  Overtræder  for  Gud. 
Ligeledes  burde  vore  Børn,  saasnart  de  bliver  gamle  nok  til 
at  modtage  Fortjeneste  for  deres  Arbejde,  belæres  om  at  be- 
tale deres  Tiende,  saa  at  deres  Navne  kan  være  paa  Herrens 
Rekord.  Det  kunde  jo  ske,  at  deres  Forældre  døde,  men  hvis 
deres  egne  Navne  saa  vel  som  deres  Forældres  Navne  findes 
i  Tiendebogen,  da  vil  de  Forældreløse,  saasandt  som  Gud 
lever,  være  berettiget  til  Midler  for  deres  Ophold,  Opdragelse 
og  Uddannelse.  Det  er  vor  Pligt  at  se  efter  disse  Børn  og  passe 
paa,  at  de  bliver  ligestillede  med  de  Børn,  som  er  mere  be- 
gunstiget af  Forældres  Hjælp  for  deres  Opdragelse  og  Ud- 
dannelse. 

Brugen  af  Tienden.  De  Mænd,  som  bruger  hele  deres  Tid  i 
Kirkens  Tjeneste,  har  et  retfærdigt  Krav  paa  Kirkens  Midler 
til  Livsopholdet.  Det  maa  til.  Ingen  vil  misunde  dem  det. 
Mænd,  som  baade  tidlig  og  sent  er  beskæftiget  med  Kirkens 
Arbejde,  som  er  trofaste,  tapre  og  udholdende  i  Tjenesten, 
maa  ikke  gaa  for  Lud  øg  koldt  Vand.  Der  er  sikkert  ingen, 
som  vil  sige,  at  de  hverken  skal  have  Fode,  Klæder  og  Husly, 
og  det  er  alt,  hvad  disse  Tjenestemænd  faar  fra  Kirken.  Ar- 

bejderen  er  sin  Løn  værd.*)  Tienden  benyttes  ikke  til  at  be- 
rige nogen  Broder  i  Tjenesten.  Den  bruges  til  at  opholde 
Guds  Hus'  Ordinancer  i  de  fire  Templer.  (Nu  snart  syv 
Templer).  Flere  Hundrede  Tusinde  Dollars  bruges  til  Uddan- 
nelsen af  Zions  Ungdom  og  Vedligeholdelsen  af  Kirkens  Aka- 
demier. Flere  Hundrede  Tusinde  Dollars  bliver  udgivet  til  at 
ernære  og  klæde  de  Fattige  og  tage  Vare  paa  de,  som  er  af- 
hængig af  Kirken.  De  ser  hen  til  deres  »Moder«  om  Røgt  og 
Omsorg,  og  det  er  kun  retfærdigt  og  passende,  at  Kirken  skal 
forsyne  sine  egne  Fattige  og  Trængende,  Svage  og  Hjælpeløse 
med  det  nødvendige,  saavidt  det  er  muligt.  —  (Endvidere 
bruges  flere  Hundrede  Tusinde  Dollars  til  Ward-  og  Stavs- 
tabernakler  samt  Missionshuse,  hvor  Kirkens  Medlemmer 
kan  forsamles  og  nyde  Herrens  Sakramenter  til  hans  Ihu- 
kommelse, blive  opbygget  i  deres  Tro  og  undervist  om  Guds 
Ord  og  Lærdomme  til  deres  Sjæls  Frelse  i  Overensstemmelse 
med  Herrens  Aabenbaring  i  Kapitel  59,  Lærdommens  og  Pag- 
tens Bog.  —  Oversætteren.) 

Handelsvæsen  og  Tiende.  Kirken  er  bleven  beskyldt  for  at 
være  et  Handelshus.  Der  er  ingen  Sandhed  deri.  Kirken  hver- 
ken sælger  eller  køber  Varer  og  Kvæg.  Den  beskæftiger  sig 
ikke  med  Vareforretning  af  nogen  Slags  og  har  aldrig  gjort 
det;  og  der  kunde  ikke  udslynges  en  mere  grundløs  og  falsk 
Beskyldning  mod  Kirken,  end  at  beskylde  den  for  at  drive 
Handelsvirksomhed.  Det  er  sandt  nok,  at  denne  Kirkeorgani- 
sation, i  Modsætning  til  andre  Kirker  og  religiøse  Samfund, 
iagttager  Tiendeloven,  som  er  Kirkens  Finanslov.  Vi  lader 
hverken  Hatten  eller  Kollektbossen  passere  omkring  for  at 
faa  Midler  til  at  bestride  Udgifterne,  som  staar  i  Forbindelse 
med  Udførelsen  af  Kirkens  Arbejde.  De  bliver  givet  frivilligt. 
Dette  minder  mig  om  en  anden  Fejltagelse  og  forsætlig 
Usandhed,  som  er  bleven  udspredt  af  vore  Fjender,  nemlig 

*)  Oversætteren  ønsker  i  Forbindelse  hermed  at  henlede  Læse- 
rens Opmærksomhed  paa  Herrens  Ord  i  Kapitel  75,  Lærdom- 
mens og  Pagtens  Bog. 

at  »Mormon« -Folket  er  blevet  tyranniseret  til  at  betale 
Tiende,  at  Kirkens  Autoriteter  forlanger  det  af  dem,  at  det  er 
gjort  til  en  tvungen  Sag  for  dem,  og  at  Tienden  bliver  dem 
afpresset.  Den  Slags  Udtalelser  er  altsammen  Løgn  og  Bag- 
vaskelse. Tiendelovens  Overholdelse  er  frivillig.  Jeg  kan  be- 
tale min  Tiende  eller  undlade  det,  ligesom  jeg  selv  vælger. 
Det  er  en  frivillig  Skønssag,  enten  jeg  vil  gøre  det  eller  ikke, 
men  med  den  Samvittigheds-  og  Troskabsfolelse  mod  Kir- 
ken og  dens  Interesser,  som  jeg  har  og  i  den  Tro,  at  det  er 
rigtigt  og  retfærdigt  at  opfylde  Tiendeloven,  saa  gør  jeg  det, 
og  jeg  gør  det  ifølge  samme  Princip,  som  jeg  tror,  det  er  rig- 
tigt for  mig  at  opfylde  Omvendelses-  og  Daabsprincippet  til 
Syndernes  Forladelse.  Det  er  mig  en  Glæde  at  gøre  min  Pligt 
i  Opfyldelsen  af  disse  Principper  saa  vel  som  at  betale  min 
Tiende. 

Herren  har  aabenbaret,  hvorledes  hans  Finanser  skal  røg- 
tes og  bestyres,  nemlig  af  Kirkens  Første  Præsidentskab  og 
Kirkens  Hojraad,  som  er  de  tolv  Apostle,  samt  Kirkens  tre 
præsiderende  Biskopper.  Jeg  kan  se  Herrens  Klogskab  deri. 
Det  er  ikke  overladt  til  én  Mand  alene  at  afhænde  og  fordele 
Kirkens  Midler.  Det  paahviler  i  det  mindste  atten  Mænd,  som 
har  indhøstet  mange  Erfaringer,  Mænd,  som  besidder  Vis- 
dom, Tro  og  Dygtighed  til  Udførelsen  af  deres  Embedspligter. 
Det  paahviler  disse  Mænd  at  forvalte  Folkets  Tiende  og  be- 
nytte den  i  de  Øjemed,  som  i  deres  Dømmekraft  og  Visdom 
vil  udrette  det  største  Gode  for  Kirken;  og  fordi  dette  Tiende- 
fond  forvaltes  af  de  Mænd,  som  Herren  har  udpeget  og  givet 
Myndighed  til  at  udrette  de  finansielle  Sager  for  Kirkens 
Fremgang  og  Trivsel,  saa  kalder  man  det  »Handelsvæsen«. 
Hvilken  Urimelighed!  Naar  man  lader  Kollektbøsser  gaa  om- 
kring for  at  samle  Penge  til  Kirker,  til  Præster,  til  Missionæ- 
rer, til  Oppebæreise  af  Kirkers  finansielle  Affærer,  saa  kan 
man  ligesaa  godt  kalde  den  Praksis  for  »Handelsvæsen«  som 
at  beskylde  os  for  et  Handelskompagni,  fordi  vi  varetager 
Kirkens  Tiende  og  anvender  den  til  Fordel  for  Kirken. 

Tienden  bruges  omhyggelig,  og  et  nøjagtigt  Regnskab 
holdes.  Jeg  gad  se,  om  noget  Menneske  paa  Jorden  kan  sætte 
deres  Finger  paa  en  Dollar  fra  Tiendefondet,  som  forsætlig 
er  bleven  ødslet  bort  eller  stjaalet  af  Guds  Tjenere,  paa  hvem 
Ansvaret  hviler.  Tiendebøgerne  er  holdt  ligesaa  akkurat  og 
fuldkommen  som  det  bedste  Bankregnskab.  Enhver,  som  be- 
taler en  Dollar  eller  mindre  i  Tiende,  krediteres  i  Kirkens 
Bøger,  og  hvis  de  ønsker  at  overbevise  sig  om  deres  Kredit- 
side, saa  kan  de  selv  efterse  denne. 

(Fortsættes.) 


Vi  tænker  os  selv  ind  i  Ringhed,  ind  i  Underlegenhed,  ved 
at  tænke  nedefter.  Vi  burde  tænke  opad,  om  vi  vil  naa  Over- 
legenhedens Hojde.  O.  Swett  Marden. 


KORRESPONDANCE. 

Salt  Lake  City,  den  16.  December  1921. 
Missionspræsident  Carl  E.  Peterson,  Kobenhavn. 

Kære  Broder! 
De  bedes  godhedsfuldt  at  optage  mit  Brev  til  de  Hellige  i 
Danmark  og  Norge  i  vort  Kirkeblad:  Skandinaviens  Stjerne. 

Med  hj ærtelig.  Hilsen 

Niels  F.  Green. 
Kære  Søskende  og  Venner! 
Det  er  nu  snart  to  Aar  siden,  jeg  forlod  Danmark  efter  at 
have  virket  som  Missionær  i  den  skandinaviske  Mission  lidt 
over  5  Aar.  Som  bekendt  for  mange  af  »Stjernen«s  Læsere,  var 
det  meste  af  min  Missions-tid  optaget  med  for  »Skandinaviens 
Stjerne«  at  oversætte  vigtige  og  belærende  evangeliske  Taler 
og  Artikler  af  ledende  Ældster  i  Kirken;  men  samtidig  blev 
det  et  meget  paaskonnet  Privilegium  for  mig  mundtlig  at 
bære  Vidnesbyrd  til  de  Hellige  og  til  Fremmede,  som  kom  til 
vore  Moder  i  Missionshuset  i  Korsgade,  om  Jesu  Kristi  eneste 
sande  og  gengivne  Evangeliums  Principer  og  specielt  om  Gen- 

givelsen  fra  det  hoje  af  Præstedømmets  Fuldmagt.  Jeg  fik 
Lejlighed  til  de  Hundreder  af  Gange  at  forene  mit  Vidnesbyrd 
med  Missionspræsident  Hans  J.  Christiansens  og  de  øvrige 
Missionærers  Vidnesbyrd  vedrorende  den  almægtige  Guds  og 
Jesu  Kristi  Aabenbaringer  til  Joseph  Smith,  og  angaaende  saa 
vel  det  aaronske  som  det  melchizedekske  Præstedommes  Gen- 
givelse ved  Englesendelse,  idet  Herrens  hengivne  Sønner  Jo- 
seph Smith  og  Oliver  Gowdery  modtog  henholdvis  det 
aaronske  Præstedommes  Fuldmagt  og  det  melchizedekske 
Præstedommes  (eller  Præstedømmet  efter  Guds  Sons  Orden) 
gennem  de  fra  det  Ny  Testamente  af  saa  velkendte  store  hi- 
storiske Personligheder:  Døberen  Johannes  og  (for  det  mel- 
chizedekske Præstedommes  Vedkommende)  Kristi  trofaste 
Apostle  fordum,  Peter,  Jakob  og  Johannes,  hvilke  Mænd  kom 
til  Joseph  Smith  og  Oliver  Cowdery  som  hellige  Engle,  ud- 
sendte fra  Gud. 

Det  glædede  mig  ogsaa  storlig,  medens  jeg  var  paa  min 
Mission,  at  bære  Vidnesbyrd  om  den  herlige  historiske  Kends- 
gerning, at  Mormons  Bog  i  Sandhed  indeholder  Kristi  Evan- 
geliums Lærdomme  og  Oldtids-Amerikanernes  Historie  paa 
lignende  Maade  som  det  gamle  og  det  ny  Testamente  inde- 
holder Profeters  og  Apostles  og  andre  hellige  Skribenters  Vid- 
nesbyrd vedrørende  Guds  Handlemaade  med  Menneskene  i 
den  »gamle«  Verden,  saakaldet,  og  særskilt  vedrørende  de 
israelitiske  Slægter,  og  for  det  ny  Testamentes  Vedkommende 
paa  særskilt  Vis  vedrorende  Jesu  Kristi  Liv  og  Virksomhed 
og  vedrorende  hans  Apostles  Virksomhed  som  Forkyndere  af 
Kristi  Evangeliums  Lærdomme  og  Forkyndere  af  Frelsen  ved 
Jesus  Kristus,  som  de  bevidnede  var  Guds  enbaarne  Søn,  og 
om  hvis  Død  paa  Korsets  Træ  for  Verdens  Synders  Skyld, 
med  andre  Ord,  om  hvis  Forsoningsdød  de  bar  Vidne,  i  For- 
bindelse med  deres  Vidnesbyrd  til  Jøderne  og  til  Hednin- 
gerne om  Jesu  Kristi  Opstandelse  fra  de  døde  og  om  hans 
senere  Himmelfart  eller  Bortgang  til  Faderen. 

Ligesom  Profeter  og  Apostle  skrev  de  væsentligste  Boger  i 

henholdsvis  det  gamle  og  det  ny  Testamente,  saaledes  er  i 
Sandhed  de  væsentligste  Dele  af  Mormons  Bog  skrevet  af 
Profeter  og  hellige  Skribenter,  der  levede  i  Amerikas  Land  i 
Oldtiden.  Vi  véd  det,  og  alle  bibelkyndige  Folk  burde  kende 
dette  og  glæde  sig  af  deres  ganske  Hjærte  over,  at  vi  gennem 
Guds  Profet  Joseph  Smith  fra  forrige  Aarhundrede  af,  lige 
siden  Joseph  Smith  oversatte  Mormons  Bog  fra  Guldpladernes 
Optegnelser,  og  lige  siden  Kirkens  Oprettelse  i  1830,  er  bleven 
underrettede  om  disse  herlige  historiske  Sandheder,  saa  vel 
som  om  Gengivelsen  af  Præstedømmets  Fuldmagt,  saa  at 
Menneskene  atter  kan  blive  delagtiggjorte  i  Neddijp pelsens 
Daab  til  Syndernes  Forladelse  og  i  den  Helligaand,  i  Overens- 
stemmelse med  Kristi  og  hans  Apostles  Lærdomme  fordum. 

De  fleste  bibelkyndige  Folk  vil,  som  bekendt,  ikke  indse 
Sandheden  af  disse  vore  Paastande.  De  kunde,  om  de  vilde, 
nærmere  undersoge  Sandheden  af  vort  Vidnesbyrd  til  dem,  og 
have  Tillid  til,  at  Gud  vikle  komme  dem  til  Hjælp  i  deres 
Søgen  efter  Sandheden.  Sandheden  af  vore  Paastande  appel- 
lerer til  det  tænkende  Sind.  Al  Sandhed  er  i  sig  selv  »sole- 
klar«; og  saaledes  skinner  ogsaa  Evangeliets  Lys  med  herlig 
Straaleglans.  Men  er  vi  aandelig  blinde  og  ikke  ønsker  at  blive 
seende,  kan  vi  lige  saa  lidt  skue  Evangeliets  Lys  og  forstaa 
Evangeliets  Sandheder,  som  en  Person,  der  er  blind  i  fysisk 
Henseende,  kan  se  Sollyset. 

Udøvelsen  af  Tro,  Omvendelse  fra  Synd,  Daab  til  Synder- 
nes Forladelse  og  Haandspaalæggelse  af  Kirkens  Ældste  for 
Meddelelse  af  den  Helligaand  udgør,  som  vi  véd,  Evangeliets 
fire  fundamentale  Principer,  thi  et  hvilket  som  helst  evan- 
gelisk Princip  er,  direkte  eller  indirekte,  knyttet  til  disse  fun- 
damentale Principer.  De  evangeliske  Ordinancer:  Vanddaaben 
og  Haandspaalæggelse  for  den  Helligaands  Gave  danner 
Grundlaget  og  forudsætter  de  nødvendige  Betingelser  for 
Modtagelsen  af  alle  ovrige  Evangelie-Ordinancer,  som  de 
Hellige  kan  blive  delagtiggjorte  i  og  modtage  Velsignelser 
gennem. 

Da  jeg  virkede  som  Missionær  blandt  Eder,  blev  jeg  ofte 
ligesom  de  ovrige  Missionærer  af  Præsident  Christiansen  kal- 
det til  at  udfore  en  eller  anden  evangelisk  Ordinance,  og 
dette  gjorde  jeg  tilvisse  med  stor  Glæde,  idet  jeg  vidste,  at  jeg 
var  bemyndiget  til  at  udfore  de  hellige  Ordinancer,  hvor 
igennem  de  Hellige  kunne  modtage  de  evangeliske  Velsignel- 
ser, som  vi  alle  saa  haardt  tiltrænger.  Som  Folge  af  Kristi 
Aabenbaringer  til  Profeten  Joseph  Smith  og  til  Præstedømmet, 
kan  vi  altid  modtage  Underretning  om,  hvilke  Ordinancer,  der 
bor  udfores  indenfor  Kirken,  og  hvorledes  de  bor  udføres;  og 
jeg  véd,  at  Herren  lagde  sin  Velsignelse  til  de  Ordinancer,  som 
jeg  med  Præstedømmets  Fuldmagt,  og  rettelig  kaldet  dertil, 
udforte,  medens  jeg  var  paa  Mission.  Og  dette  glæder  mig 
usigelig. 

Jeg  beder  ofte  Herren  lægge  sin  fortsatte  Velsignelse  til  det 
evangeliske  Arbejde  og  de  evangeliske  Handlinger,  jeg  ud- 
forte, medens  jeg  var  i  Kobenhavn,  eller  som  blev  udforte 
andet  Steds,  naar  jeg  en  sjælden  Gang  var  borte  fra  Byen. 

Det  ligger  mig  fremdeles  meget  paa  Hjærte,  at  de  Hellige  i 
Danmark  saa  vel  som  Kirkens  Medlemmer  i  Norge  og  Sverige 
kan  modtage  Evangeliets  herlige  Naadegaver  i  fuldeste  Maal, 
i  Jesu  Kristi  Navn;  og,  kære  Søskende,  om  I  i  Hjærtets  Ydmyg- 
hed soger  at  modtage  disse  Velsignelser,  da  vil  I  modtage 
samme.  Og  paa  Grund  af  Eder,s  Tro  og  Gudhengivenhed  vil  I 
tilvisse  blive  mere  velsignede  end  de,  som  ikke  har  annammet 
Evangeliet,  det  sande,  gengivne  Kristi  Evangelium.  Men  Evan- 
geliet er  for  alle,  og  alle,  soni  vil  adlyde  Kristi  Befalinger,  kan 
faa  nyde  det  herlige  Privilegium  at  blive  delagtiggjorte  i 
Evangeliets  mangfoldige  Gaver  og  i  det  evige  Livs  Velsignel- 
ser. 

Jeg  elsker  Eder  alle  og  ikke  mindst  de  gamle  og  svage  og 
de  fattige  blandt  Eder. 

Præsident  Christiansen  satte  et  ypperligt  Eksempel  for  os 
Missionærer,  som  virkede  under  ham,  og  jeg  anstrengte  mig 
for  at  folge  hans  Eksempel  og  virke  i  Renhed  og  Hellighed  og 

udfore  et  Arbejde,  som  kunde  blive  til  rig  Velsignelse  for  Kir- 
kens Medlemmer. 

Nu,  jeg  raaber  til  Eder,  Unge  saa  vel  som  Gamle:  forbliver 
trofaste  indenfor  Kirkens  Fold!  Lev  et  dydigt  og  i  alle  Maader 
eksemplarisk  Liv,  og  den  Helligaand  vil  stedse  vejlede  Eder 
og  styrke  Eder  paa  Aand  og  Legeme,  og  I  ville  modtage  de 
evangeliske  Velsignelser  gennem  Missionspræsident  Carl  E. 
Petersons  og  hans  Medbrodres  evangeliske  Virksomhed.  Vær 
saaledes,  enhver  af  Eder,  velsignet  i  Jesu  Kristi  Navn! 

Eders  for  stedse  hengivne  Broder 

Niels  F.  Green. 


AFLØSNING. 

Ældste  Carl  Madsen  er  hæderligt  aflost  fra  sin  Mission  som 
Forstander  for  Randers  Gren  og  er  rejst  til  sit  Hjem  i  Utah. 


VEJLEDENDE  TANKER. 

•  

Der  er  meget  faa  Skribenter,  som  har  lært  Kunsten  af  Kon- 
densation. De  indvikler  deres  Tanker  i  Ord  og  Fraser,  saa  at 
det  er  vanskeligt  for  Læseren  at  spore  Idéen. 

Kristus  har  vist  os  Eksemplet  i  sin  Bjergprædiken  og  sagt: 
»Brug  ikke  overflodige  Ord«.  Alle  hans  udtalte  Tanker  er 
præget  af  fuldkommen  Kondensation. 

Præsident  Lincoln  gav  Talere  og  Skribenter  et  uforglemme- 
ligt Eksempel  i  sin  Gettysburg-Tale. 

Emerson  kunde  indbefatte  i  et  lille  Bind  mange  klare  Tan- 
ker, som  moderne  Skribenter  vilde  bruge  flere  Bind  til,  ja, 
nok  til  at  fylde  et  Bibliotek. 

Mange  Skribenter  og  Talere  foretrækker  Sprog  for  Idéer 

Kvantitet  for  Kvalitet. 


Det  er  ikke  saa  svært  at  bære  Vidnesbyrd,  som  at  give  Men- 
neskene noget  at  tænke  paa. 

* 

Dygtighed  til  at  kunne  sige  Nej  er  af  storre  Værdi  for  et 
Menneske  end  at  kunne  læse  Latin. 

'? 

Forglem  ikke,  at  Mangel  paa  Arbejde  ikke  kan  sammenlig- 
nes med  Mangel  paa  dygtige  Mænd. 

Alt  godt  Arbejde  begynder  med  Tilfredshed.  Hj ærtet  maa 
synge,  medens  Hænderne  arbejder,  hvis  et  godt  Resultat  skal 
naas. 

Næste  Gang,  Du  bliver  rigtig  vred,  gaa  da  og  se  Dig  i  Spej- 
let. 


DØDSFALD. 

Soster  Anna  Magdalene  Petersen,  født  Madsen,  i  Esbjerg,  er 
efter  et  langt  Sygeleje  afgaaet  ved  Dåden  den  28.  December 
og  blev  begravet  Sondag  den  1.  Januar  1922.  Præs.  L.  Larsen 
talte  ved  Baaren  og  indviede  Graven.  Sangkoret  medvirkede 
under  Ledelse  af  Grensforstander  Elis  H.  Tronier. 

